ભૌતિકશાસ્‍ત્ર ક્ષેત્રે ઘણી એવી શોધો થયેલી છે કે સમગ્ર વિશ્ર્વને બદલાવી નાખ્‍યું છે. વિશ્ર્વની પ્રગતિમાં આનો ફાળો ઘણો છે. ઇ.સ. ૧૬૮૭માં ન્‍યુટને ગુરૂત્‍વાકર્ષણની જાણકારી આપી. કહેવાય છે કે એકવાર તેઓ એક વૃક્ષ નીચે બેઠા હતા ને સફરજન વૃક્ષ પરથી નીચે પડયું. તેના મનમાં એક વિચાર આવ્‍યો કે સફરજન નીચે કેમ પડયું. ઉપર કેમ ન ગયું ? એવું કાંઇ બળ છે કે જે સફરજનને નીચે તરફ લઇ જાય છે. આ અંગેના સંશોધનો તેમણે કરતાં ગુરૂત્‍વાકર્ષણ બળની શોધ થઇ એટલું જ નહીં તેમણે આપેલા ગુરૂત્‍વાકર્ષણના નિયમો ને કારણે રોકેટનું નિર્માણ શકય બન્‍યું. તેમજ અંતરીક્ષનો અભ્‍યાસ સરળ બન્‍યો. આ ક્ષેત્રે બહુ જ પાયાનું કાર્ય થયું. આજ રીતે આઇસ્‍ટાઇને ૧૯૦૫માં સાપેક્ષવાદના સિદ્ધાંતો આપ્‍યા જેને કારણે બ્રહ્માંડનો અભ્‍યાસ શકય બન્‍યો, ગ્રહો, તારા અંગેનું જ્ઞાન પ્રાપ્‍ત થયું. આ બધું જ તેમણે પ્રકૃતિમાંથી મેળવ્‍યું અને તેનો ગહન અભ્‍યાસ કરી આપણને સિદ્ધાંતો આપ્‍યા.